stanford-oval/wikipedia huggingface dataset:
קיריל פריגודה
ביוגרפיה > 2014 > מדליה עולמית ראשונה

באליפות העולם (בריכת 25 מטר) שנערכה בדוחה, קטר בתחילת דצמבר 2014 זכה פריגודה במדליית ארד במשחה ל-200 מטר חזה בתוצאה של 2:02.38 דקות, אחרי דניאל גיורטה מהונגריה (2:01.49 דקות) ומרקו קוך מגרמניה (2:01.91 דקות). הוא סיים פעמיים במקום שביעי, במשחה ל-50 מטר חזה בתוצאה של 26.23 שניות, בשלב חצי הגמר הוא קבע תוצאה של 26.04 שניות ועלה שלישי לשלב הגמר ובמשחה ל-100 מטר חזה בתוצאה של 57.19 שניות, בשלב חצי הגמר הוא קבע תוצאה של 56.93 שניות ועלה שני למשחה הגמר. נוסף לכך, הוא סיים פעמים במקום רביעי במשחה שליחים 4x50 מטר מעורב (1:32.15 דקות) ובמשחה שליחים 4x100 מטר מעורב (3:22.53 דקות).
ביוגרפיה > 2015

באליפות העולם שנערכה בקאזאן, רוסיה בתחילת אוגוסט 2015 סיים פריגודה במקום שביעי במשחה ל-100 מטר חזה בתוצאה של 59.84 שניות, בשלב המוקדמות הוא קבע שיא לאומי חדש של 59.60 שניות ועלה חמישי למשחה הגמר, במקום עשירי במשחה ל-50 מטר חזה בתוצאה של 27.47 שניות ובמקום חמישי במשחה שליחים 4x100 מטר מעורב בתוצאה של 3:30.90 דקות, כשחיין שני הוא קבע ב"זינוק שליחים" תוצאה של 59.11 שניות.
ביוגרפיה > 2016

באולימפיאדת ריו דה ז'ניירו (2016) סיים פריגודה במקום 20 במשחה ל-100 מטר חזה בתוצאה של 1:00.37 דקות.
באליפות העולם (בריכת 25 מטר) שנערכה בוינדזור, אונטריו, קנדה בתחילת דצמבר אותה שנה הוא זכה ב-3 מדליות זהב, כולן במשחי שליחים, 4x50 מטר חופשי לאחר ששחה בשלב המוקדמות, 4x50 מטר מעורב בתוצאה של 1:31.52 דקות, כשחיין שני הוא קבע ב"זינוק שליחים" תוצאה של 25.52 שניות וב-4x100 מטר מעורב בתוצאה של 3:21.17 דקות, כשחיין שני הוא קבע ב"זינוק שליחים" תוצאה של 55.78 שניות. נוסף לכך, הוא סיים במקום רביעי במשחה ל-50 מטר חזה בתוצאה של 26.03 שניות, בשלב חצי הגמר הוא קבע תוצאה של 25.95 שניות ועלה ראשון למשחה הגמר.
ביוגרפיה > 2017

באליפות העולם שנערכה בבודפשט, הונגריה בסוף יולי 2017 הוא זכה בשתי מדליות ארד, במשחה ל-100 מטר חזה בשיא לאומי חדש של 59.05 שניות, אחרי אדם פיטי מבריטניה שקבע שיא אליפות חדש של 57.47 שניות וקווין קורדס מארצות הברית (58.79 שניות). כבר בשלב המוקדמות הוא קבע שיא לאומי חדש של 59.36 שניות אותו שיפר בשלב חצי הגמר והעמיד אותו על 59.24 שניות. במשחה שליחים 4x100 מטר מעורב בתוצאה של 3:29.76 דקות, אחרי ארצות הברית (3:27.91 דקות) ובריטניה (3:28.95 דקות), כשחיין שני הוא קבע ב"זינוק שליחים" תוצאה של 59.02 שניות. נוסף לכך, הוא סיים במקום שביעי במשחה ל-50 מטר חזה בתוצאה של 27.01 שניות. כבר בשלב המוקדמות הוא קבע שיא לאומי חדש של 26.91 שניות אותו שיפר בשלב חצי הגמר והעמיד אותו על 26.85 שניות.
ביוגרפיה > 2018

באליפות אירופה שנערכה בגלאזגו, סקוטלנד בתחילת אוגוסט 2018 זכה פריגודה במדליית כסף במשחה שליחים 4x100 מטר מעורב לאחר ששחה בשלב המוקדמות. אנטון צ'ופקוב ששחה במשחה הגמר שחה כשנייה יותר לאט ממנו (59.39 שניות לפריגודה לעומת 1:00.40 דקות לצ'ופקוב). נוסף לכך, הוא סיים פעמיים במקום רביעי, במשחה ל-50 מטר חזה בתוצאה של 27.18 שניות ובמשחה ל-100 מטר חזה בתוצאה של 59.20 שניות. במשחה ל-100 מטר חזה הוא שחה בשלב חצי הגמר תוצאה של 59.92 שניות ונאלץ להתמודד עם swimoff שבו ניצח בתוצאה של 59.39 שניות ובמקום חמישי במשחה ל-200 מטר חזה בתוצאה של 2:08.77 דקות.
ביוגרפיה > 2018 > שיאן עולם ואלוף עולם

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה ל-200 מטר חזה בשיא עולם חדש של 2:00.16 דקות, שיפור לשיא העולם בן השנתיים של מרקו קוך מגרמניה (2:00.44 דקות), לפני קין הייאנג מסין (2:01.15 דקות) ומרקו קוך (2:01.42 דקות).
ביוגרפיה > 2019

באוניברסיאדה שנערכה בנאפולי בתחילת יולי 2019 זכה פריגודה ב-3 מדליות, 2 זהב ו-1 כסף. מדליות זהב, במשחה ל-50 מטר חזה בתוצאה של 26.99 שניות ובמשחה ל-200 מטר חזה בתוצאה של 2:08.88 דקות ומדליית כסף במשחה ל-100 מטר חזה בתוצאה של 59.50 שניות, אחרי יאן פינרטי מארצות הברית שקבע שיא אוניברסיאדה חדש של 59.49 שניות.
שבועיים לאחר מכן, באליפות העולם שנערכה בקוואנגג'ו, קוריאה הדרומית בסוף יולי הוא זכה במדליית ארד במשחה שליחים 4x100 מטר מעורב בשיא לאומי חדש של 3:28.81 דקות, אחרי בריטניה שקבעה שיא אירופה חדש של 3:28.10 דקות וארצות הברית (3:28.45 דקות), כשחיין שני הוא קבע ב"זינוק שליחים" תוצאה של 58.65 שניות. נוסף לכך, הוא סיים במקום רביעי במשחה ל-50 מטר חזה בשיא לאומי חדש של 26.72 שניות, 3 מאיות ממדליית ארד ובמקום רביעי במשחה שליחים 4x100 מטר מעורב משולב בשיא לאומי חדש של 3:40.78 דקות, 10 מאיות ממדליית ארד, כשחיין שני הוא קבע ב"זינוק שליחים" תוצאה של 58.22 שניות.
ביוגרפיה > 2021

באולימפיאדת טוקיו (2020) סיים פריגודה במקום 11 במשחה ל-100 מטר חזה בתוצאה של 59.44 שניות.
שיאים אישיים > בריכה אולימפית

50 מטר חזה: 26.72 שניות (2019), שיא רוסיה
100 מטר חזה: 59.05 שניות (2017), שיא רוסיה
200 מטר חזה: 2:08.11 דקות (2017)
שיאים אישיים > בריכת 25 מטר

50 מטר חזה: 25.68 שניות (2017), שיא רוסיה
100 מטר חזה: 56.02 שניות (2017), שיא רוסיה
200 מטר חזה: 2:00.16 דקות (2018), שיא עולם
ראו גם

התפתחות שיא העולם במשחה ל-200 מטר חזה (ויקיפדיה באנגלית)
הילה בלום

| --- | --- |

 לידה:  24 בנובמבר 1969 (בת 55) י"ד בכסלו ה'תש"ל ירושלים, ישראל 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית
 יצירות בולטות:  הרומן "איך לאהוב את בתך"
 פרסים והוקרה:  פרס ספיר לשנת 2021  פרס היצירה לסופרים עבריים (2021)
 
הילה בלום (נולדה ב-24 בנובמבר 1969) היא עורכת ספרות וסופרת ישראלית, כלת פרס ספיר לשנת 2021 על ספרה "איך לאהוב את בתך".
ביוגרפיה

הילה בלום נולדה בשנת 1969 בירושלים. בעקבות עבודתו של אביה התגוררה בנעוריה בהוואי במשך שנתיים. למדה בתיכון ליד האוניברסיטה. שירתה בצה"ל ככתבת בשבועון "במחנה". היא בעלת תואר ראשון בספרות אנגלית מהאוניברסיטה העברית בירושלים.
עבדה כעיתונאית ברשת "ידיעות תקשורת", בעיקר ב"עיתון ירושלים", בו פרסמה כתבות וטורים אישיים. כתבה ביקורת ספרות ב"ידיעות אחרונות". עברה לעבוד כעורכת ספרות מקור בהוצאת זמורה ביתן. ערכה את ספריהם של אתגר קרת, אמיר גוטפרוינד, אשכול נבו, יגאל שוורץ ועוד. כיום היא עורכת סיפורת בהוצאה זו ובהוצאות אחרות, ומלמדת עריכה וכתיבה.
בשנת 2021 זכתה בפרס ראש הממשלה ליצירה ע"ש ראש הממשלה לוי אשכול.
חיים אישיים

בלום בזוגיות עם גלעד ולהם בת. מתגוררת בירושלים.
ספריה

הביקור, רומן. הוצאת כנרת זמורה-ביתן דביר, 2011. תורגם לגרמנית ולהולנדית. נכלל ברשימה הארוכה (12 מועמדים) של פרס ספיר לשנת 2012.
איך לאהוב את בתך, רומן. הוצאת כנרת זמורה-ביתן דביר, 2021. זיכה את בלום בפרס ספיר לשנת 2021. תורגם לפינית, אנגלית, צרפתית, ספרדית, גרמנית, הולנדית, פורטוגזית, צ'כית, יוונית.
הערות שוליים

↑  הזוכה בפרס ספיר לשנת 2021: הילה בלום על ספרה "איך לאהוב את בתך", באתר ynet, 4 בינואר 2022
↑  משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2021
| --- | --- |
בקרת זהויות :  NLI: 987007297452805171  PLWABN: 9811801862605606  BnF: cb16666844j (data)  GND: 105596293X  ISNI: 0000 0001 0777 2941  LCCN: no2004111365  NKC: xx0306761  NTA: 375509585  RERO: 02-A024729852  SUDOC: 172623472  VIAF: 12028095   WorldCat (עם VIAF): 12028095
טאנג צ'יאנטינג

זהו שם סיני; שם המשפחה הוא .
טאנג צ'יאנטינג (בסינית מפושטת: 唐钱婷; נולדה ב-14 במרץ 2004) היא שחיינית סינית, סגנית אלופה אולימפית (פריז 2024), אלופת העולם (דוחה 2024), אלופת עולם בבריכת 25 מטר (אבו דאבי 2021), שיאנית אסיה (בריכת 25 מטר) ושיאנית סין במשחה ל-100 מטר חזה. אלופת משחקי אסיה (האנגג'ואו 2022) ושיאנית אסיה (בריכת 25 מטר) במשחה ל-50 מטר חזה.
ביוגרפיה > 2021

באולימפיאדת טוקיו שנערכה ביולי-אוגוסט סיימה במקום עשירי במשחה ל-100 מטר חזה בתוצאה של 1:06.63 דקות ובמקום רביעי במשחה שליחות 4x100 מטר מעורב ביחד עם פנג שוואי, ג'אנג יופיי ויאנג ג'ונשואן בתוצאה של 3:54.13 דקות.
ביוגרפיה > 2021 > אלופת עולם ושיאנית אסיה בבריכת 25 מטר

באליפות העולם בבריכת 25 מטר שנערכה בדצמבר באבו דאבי, איחוד האמירויות הערביות זכתה במדליית זהב בשיא אסיה חדש של 1:03.47 דקות, לפני סופי הנסון משוודיה (1:03.50 דקות) ומונה מקשרי מאירלנד (1:03.92 דקות), כשהיא שוברת את שיא אסיה שקבעה בעצמה בשלב חצי הגמר של המשחה, 1:03.99 דקות. בנוסף, זכתה במדליית ארד יחד עם פנג שוואי, ג'אנג יופיי וצ'נג יוג'ייה במשחה שליחות 4x100 מטר מעורב בשיא אסיה חדש של 3:47.41 דקות. במשחה ל-50 מטר חזה היא נפסלה בשלב המוקדמות, בעוד במשחה ל-100 מטר מעורב אישי סיימה במקום עשירי בתוצאה של 59.01 שניות, ובמשחה ל-200 מטר חזה סיימה במקום 12 בתוצאה של 2:22.15 דקות. במשחה שליחות 4x50 מטר מעורב סיימה במקום חמישי בתוצאה של 1:44.43 דקות.
ביוגרפיה > 2022

באליפות העולם שנערכה ביוני בבודפשט, הונגריה סיימה במקום רביעי במשחה ל-50 מטר חזה בתוצאה של 30.21 שניות, בשלב חצי הגמר של המשחה קבעה שיא אסיה חדש של 30.10 שניות, במקום שביעי במשחה ל-100 מטר חזה בתוצאה של 1:06.41 דקות ובמקום 21 במשחה ל-200 מטר חזה בתוצאה של 2:29.35 דקות. נוסף לכך, סיימה במקום שישי במשחה שליחות 4x100 מטר מעורב יחד עם פנג שוואי, ג'אנג יופיי ויאנג ג'ונשואן בתוצאה של 3:57.73 דקות.
ביוגרפיה > 2022 > שיאנית אסיה בבריכת 25 מטר

באליפות סין בבריכת 25 מטר שנערכה באוקטובר קבעה שיאי אסיה במשחים ל-50 מטר חזה (29.19 שניות) ובמשחה ל-100 מטר חזה (1:03.15 דקות).
באליפות העולם בבריכת 25 מטר שנערכה בדצמבר במלבורן, אוסטרליה סיימה פעמיים במקום רביעי, במשחה ל-50 מטר חזה בתוצאה של 29.22 שניות, במשחה ל-100 מטר חזה בתוצאה של 1:04.06 דקות ובמקום חמישי במשחה ל-200 מטר חזה בתוצאה של 2:19.28 דקות. בנוסף, סיימה במקום שביעי במשחה שליחות 4x100 מטר מעורב יחד עם פנג שוואי, יאנג ג'ונשואן וליו שוהאן בתוצאה של 3:51.44 דקות.
ביוגרפיה > 2023

באליפות העולם שנערכה ביולי בפוקואוקה, יפן סיימה במקום שישי במשחה ל-50 מטר חזה בתוצאה של 30.22 שניות, בשלב חצי הגמר קבעה שיא אסיה חדש של 30.08 שניות. נוסף לכך, סיימה במקום 20 במשחה ל-100 מטר חזה בתוצאה של 1:07.15 דקות ובמקום רביעי במשחה שליחות 4x100 מטר מעורב בתוצאה של 3:54.57 דקות יחד עם וואן לטיאן, ג'אנג יופיי וצ'נג יוג'ייה.
ביוגרפיה > 2023 > אלופת משחקי אסיה

במשחקי אסיה שנערכו בספטמבר בהאנגג'ואו, הרפובליקה העממית של סין זכתה במדליית זהב במשחה ל-50 מטר חזה בתוצאה של 29.96 שניות.
ביוגרפיה > 2024

באליפות העולם שנערכה בדוחה, קטר בפברואר 2024 במדליית זהב במשחה ל-100 מטר חזה בשיא לאומי חדש של 1:05.27 דקות, טס סכוטן מהולנד (1:05.82 דקות) ושיבון הוהי מהונג קונג (1:05.92 דקות).
ביוגרפיה > 2024 > סגנית אלופה אולימפית

באולימפיאדת פריז שנערכה בסוף יולי תחילת אוגוסט היא זכתה ב-3 מדליות, 2 כסף ו-1 ארד. מדליות כסף במשחה ל-100 מטר חזה בתוצאה של 1:05.54 דקות, אחרי טטיאנה סמית' מדרום אפריקה (1:05.28 דקות) ולפני מונה מקשארי מאירלנד (1:05.59 דקות) ובמשחה שליחים משולב 4x100 מטר מעורב לאחר ששחתה בשלב המוקדמות. מדליית ארד במשחה שליחות 4x100 מטר מעורב בתוצאה של 3:53.23 דקות, אחרי ארצות הברית שקבעה שיא עולם חדש של 3:49.63 דקות ואוסטרליה (3:53.11 דקות). כשחיינית שנייה היא שחתה את סגנון החזה ב"זינוק שליחות" בתוצאה של 1:05.79 דקות.
שיאים אישיים > בריכה אולימפית

50 מטר חזה: 29.92 שניות (2023), שיא אסיה
100 מטר חזה: 1:05.27 שניות (2024), שיא סין
200 מטר חזה: 2:27.40 דקות (2022)
שיאים אישיים > בריכת 25 מטר

50 מטר חזה: 29.19 שניות (2023), שיא אסיה
100 מטר חזה: 1:03.47 דקות (2021), שיא אסיה
200 מטר חזה: 2:19.28 דקות (2021)
שיתוק

| --- | --- |
 תחום:  נוירולוגיה 
 קישורים ומאגרי מידע
 MeSH:  D010243
 
ברפואה, המונח שיתוק מתייחס לאובדן השליטה על התנועה הרצונית, בשל פגיעה במערכת המוטורית. בקצרה, מערכת עצבית זו כוללת את המסלולים העצביים במוח העוסקים בתכנון וביצוע תנועה רצונית, והמעבירים מסרים לעצבים המוטוריים התחתונים של המערכת הסומטית ההיקפית. אלה האחרונים מעבירים הלאה את המסרים העצביים לשרירים המשורטטים. שיתוק יכול להיות מקומי, כללי או בקבוצה של שרירים, כאשר מיקום הפגיעה במערכת העצבים יקבע את אופי השיתוק ומיקומו.
שיתוק רפה – פגיעה בעצבים המוטוריים התחתונים

התנועה הרצונית דורשת הפעלה של השרירים על ידי העצבים המוטוריים היוצרים מחוט השידרה ומעבירים את המסר החשמלי לשרירים באמצעות הפרשה של אצטיל-כולין. באופן תקין וגם במצב מנוחה, קיימת פעילות קבועה בתדירות נמוכה של העצבים המוטוריים. פעילות זו מייצרת את הטונוס הקיים בשריר באופן. עליה בתדר הפעילות הזו תגרום להפעלה של השריר. פגיעה בעצבים אלה תגרום לחוסר יכולת להפעיל את השריר, וירידה בטונוס השרירי, מכאן המונח "שיתוק רפה". אם הפגיעה העצבית מלאה, השריר יעבור ניוון.
שיתוק רפה – פגיעה בעצבים המוטוריים התחתונים > פגיעות הגורמות לשיתוק רפה

להלן מספר דוגמאות למחלות או סוגי פגיעות בעצבים מוטוריים תחתונים:
פגיעה בעצב היקפי כתוצאה מתאונה – השיתוק יהיה בפיזור המתאים לעצב, באותם שרירים שהעצב שנפגע מעצבב. לעיתים קרובות השיתוק ילווה בהפרעה בתחושה באותו אזור שכן העצב ההיקפי מכיל גם סיבים הנושאים את התחושות מהעור למערכת העצבים המרכזית (ראו גם מערכת העצבים הסומטית). הרפלקסים הקשורים בשריר שנפגע יעלמו.
שיתוק ילדים (Poliomyelitis) – גורמת במיעוט המקרים לשיתוק רפה בשל פגיעה של הווירוס בתאים מוטוריים בחוט השידרה. הפיזור של השיתוק יהיה לעיתים קרובות לא סימטרי, בקבוצת שרירים ויותר בגפיים תחתונות.
שיתוק עצב הפנים – הצורה השכיחה ביותר היא התסמונת ע"ש בל (Bell's Palsy). מדובר בפגיעה בעצב הגולגולת השביעי המעצבב את שרירי הפנים. ההשערה היא כי הגורם הוא ויראלי. האדם שנפגע מאבד שליטה על שרירי ההבעה בצד אחד של הפנים באופן חריף, וניתן לזהות כי השרירים "שמוטים" בשל אובדן הטונוס שלהם.
בוטוליזם  – הרעלה על ידי הטוקסין של החיידק קלוסטרידיום בוטולינום גורמת לשיתוק רפה היכול להיות כללי עד כדי שיתוק שרירי הנשימה. הרעלן חודר לתאי העצב ומשבש את מנגנון ההפרשה של האצטיל-כולין, וכך מונע את מעבר המסרים החשמליים לשריר.
שיתוק עוויתי – פגיעה במסילה היורדת מקליפת המוח

כאשר הפגיעה היא במסילות העצביות היורדות מעל העצבים המוטוריים התחתונים, נמשכת הפעילות הספונטנית של אותם עצבים ואפילו בקצב מוגבר. ההנחה היא שהמסילות היורדות תורמות לאינהיביציה על העצבים המוטוריים בחוט השידרה. התוצאה היא עליה בטונוס השרירי המכונה "ספסטיות". במצב זה העלייה בטונוס איננה אחידה בכל השרירים, אלא מקיימת תבנית אופיינית. בפגיעות כאלו נשמרים ההחזרים הגידיים והם יהיו אפילו מוגברים בעוצמתם לעומת ההחזרים בגפה הבריאה.
שיתוק עוויתי – פגיעה במסילה היורדת מקליפת המוח > פגיעות הגורמות לשיתוק עוויתי

להלן מספר דוגמאות לסוגי פגיעות במסלולי העצבים במוח העוסקים בתכנון התנועה, ופגיעה בהם תגרום לשיתוק עוויתי.
שבץ מוחי – נזק מוחי הנגרם מהפרעה בזרימת הדם באזור מסוים במוח. אם הפגיעה היא באזור המוטורי, יופיעו חולשה או שיתוק בפלג הגוף הנגדי. המונח הקליני הוא "המיפלגיה" (שיתוק של פלג גוף) או "המיפרזיס" (חולשה של פלג גוף). במקרים כאלה הטונוס צפוי להיות מוגבר בתבנית ספסטית, וההחזרים הגידיים בפלג הגוף הפגוע יהיו ערים.
שיתוק מוחין – פגיעה מוחית בילדים הנגרמת בזמן ההיריון, הלידה או בתקופת הינקות. זהו שם כולל לתמונה רחבה של פגיעות מוחיות, שהפגיעה המוטורית היא חלק ממנה. מאפיין את ההפרעה המוטורית בילדים אלה הוא שיתוק ספסטי של קבוצות שרירים שונות.
פגיעה בחוט השידרה מכל סיבה שהיא תגרום לשיתוק עוויתי מתחת לגובה הפגיעה. מאחר שקוטר חוט השידרה קטן יחסית, הפגיעה תהיה בדרך כלל דו צדדית, ומלווה בהפרעה תחושתית מתחת לגובה הפגיעה. פגיעה בגפיים תחתונות בלבד נקראת "פרהפלגיה", ובפגיעה בחוט השידרה בגובה חוליות הצוואר נקבל מצב של שיתוק של 4 הגפיים, הנקרא "קוואדריפלגיה".
טטנוס – מחלה הנגרמת על ידי החיידק Clostridium tetani. החיידק חודר לגוף ברוב המקרים דרך פצעים חודרים, שם הוא מתרבה ומפריש רעלן הנקשר לסיבי עצב (Tetanus neurotoxin). הרעלן הזה מטפס לאורך סיבי העצב של מערכת העצבים הסומטית עד לחוט השדרה, שם חודר הטוקסין לתאים מעכבים בחומר האפור, ומונע הפרשה של GABA או גליצין המהווים מוליכים עצביים מעכבים על התאים המוטוריים התחתונים. בהיעדר עיכוב עליהם התאים המוטוריים מגבירים מאוד את קצב פעולתם, ואובדת היכולת לשלוט על התאים האלה באופן רצוני. בכך גורמים התאים המוטוריים להתכווצות קשה של השרירים, ומתרחש שיתוק עוויתי.
טיפול בשיתוק

ישנן מחלות הגורמות לחולשת שרירים או שיתוק שיכול להשתפר או אף לחלוף מאליו, אבל אין ריפוי לשיתוק שנותר במשך זמן והתקבע. טיפול שיקומי יכול למנוע החמרה ולהקל על ההתנהלות עם הפגיעה. טיפול כזה יכלול פיזיותרפיה, ריפוי בעיסוק, מכשירי עזר כגון סדים, הליכונים או כיסאות גלגלים, וכן קיים טיפול תרופתי היכול להפחית את הספסטיות אם זו מקשה מאד.
ראו גם

בדיקה נוירולוגית
מערכת העצבים הסומטית
מסלול קורטיקו-ספינלי
לקריאה נוספת

ספר לימוד במדעי המוח, Neuroscience: Exploring the Brain
הערות שוליים

1 2 3 4  Maurice Victor, Allan H. Ropper, Raymond D. Adams, Chapter 3: Motor Paralysis, Principles Of Neurology, McGraw-Hill Professional, 2000
↑  Bell's Palsy, NIH, Health Information, disorders
↑  About Botulism, CDC.GOV
↑  שיתוק מוחין – פגם במוח הגורם להפרעות בתפקוד – בית חולים הדסה, באתר www.hadassah.org.il
↑  Aram Megighian, Marco Pirazzini, Federico Fabris, Ornella Rossetto, Cesare Montecucco, Tetanus and tetanus neurotoxin: From peripheral uptake to central nervous tissue targets, Journal of Neurochemistry 158, 2021-09, עמ' 1244–1253 doi: 10.1111/jnc.15330
↑  Mark F. Bear, Barry W. Connors , Michael A. Paradiso, Neuroscience: Exploring The Brain, 4th edition, כרך Chapters 13 and 14, Walters Kluwer, 2016, עמ' 453–517
| --- | --- |
בקרת זהויות :  NLI: 987007563161705171  BNE: XX533348  BnF: cb11933017x (data)  GND: 4130480-9  LCCN: sh85097834  LNB: 000087693  NARA: 10646769  NKC: ph205408 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי יפן–מיאנמר

| יחסי יפן–מיאנמר |
| --- | --- |
יפן: מיאנמר


יפן: מיאנמר
שטח (בקילומטר רבוע)
377,915: 676,578
אוכלוסייה
123,425,163: 54,676,529
תמ"ג (במיליוני דולרים)
4,212,945: 64,815
תמ"ג לנפש (בדולרים)
34,134: 1,185
משטר
מונרכיה חוקתית: דמוקרטיה נשיאותית

יחסי יפן–מיאנמר (ביפנית: 日緬関係; בבורמזית: မြန်မာ-ဂျပန်နိုင်ငံဆက်ဆံရေး) הם היחסים הדיפלומטיים הרשמיים שבין יפן לבין הרפובליקה של איחוד מיאנמר.
היסטוריה > מלחמת העולם השנייה

מיאנמר (בורמה דאז), החלה את המאה ה-20 כקולוניה של האימפריה הבריטית. עם התקדמות המאה, החל מתחילת שנות ה-30, החלה לפעול במקום מחתרת אזרחית לאומית למען עצמאות המדינה; המחתרת הונעה, בין השאר מהתנגדות לכובשים הבריטים. יפן מצידה, החלה את המאה בברית עם האימפריה הבריטית, שזכתה לשם הברית האנגלו-יפנית ונועדה למנוע מהאימפריה הרוסית התבססות באסיה. הברית נחתמה ב-1902, הוארכה ב-1905 ו-1911 ובוטלה באופן רשמי בשנת 1923. עליית כוחם של אנשי הצבא ביפן, כמו גם השאיפות האימפריאליות של המדינה וההתייצבות של האימפריה הבריטית ויפן בשני צדדים שונים במלחמת העולם השנייה, פתחו פתח לשיתוף פעולה בין המחתרת הבורמזית לבין יפן.
האימפריה היפנית פלשה לבורמה הבריטית בינואר 1942. המטרה העיקרית הייתה לחסום את דרך בורמה שדרכה העבירו בעלות הברית אספקה לכוחות הסיניים של צ'יאנג קאי שק אשר לחמו ביפנים במסגרת מלחמת סין–יפן השנייה, וכן לספק בסיס איתן להגנה על השטחים הכבושים במלאיה ובאיי הודו המזרחיים. כמו כן היפנים קיוו להשתלט על מינרלים ומוצרים כמו אורז ושמן. האימפריה היפנית, יחד עם צבא מתנדבים שהורכב מתומכי עצמאות בורמזים, הצליחה להשתלט על מיאנמר תוך חודשים ספורים. ב-1943 הוקמה מדינת בורמה, מדינת בובה בורמזית של יפן. המדינה הונהגה בידי בה מאו שכיהן כראש ממשלה וכנשיא כאחד ונוכחות הצבא הקיסרי היפני במקום הורגשה.
מנהיג הבורמזים, אונג סן, הבין כי היפנים לא מתקיימים להעניק עצמאות אמיתית לבורמה, ופנה לקשרים חשאיים עם ארגונים שונים שבסופו של דבר אוחדו במסגרת הארגון האנטי-פשיסטי בהנהגת תאקין סו. הבורמזים הצליחו לייצר מגעים עקיפים עם הבריטים, ובדצמבר 1944 הציעו לבצע התקוממות כללית בשיתוף פעולה עם צבא העצמאות הבורמזי. הבריטים דחו את התוכנית, והיא החלה במרכז בורמה רק בתחילת 1945, בתחילה ללא השתתפות צבא העצמאות הבורמזי. ב-27 במרץ 1945, צבא העצמאות הבורמזי צעד דרך עיר הבירה ראנגון, במטרה לסייע לצבא היפני כנגד בעלות הברית המתקדמות אל מרכז בורמה. אז פתח אונג סן במרד גלוי, השתלט על עיר הבירה, ולאחר משא ומתן קצר עבר רשמית לצד בעלות הברית. ללא תמיכת הצבא, ובשל העובדה שהיפני היו שקועים בקרבות קשים ובכל רחבי הארץ, קרסה מדינת בורמה, ובה מאו נמלט לתאילנד ואז ליפן.
היסטוריה > אחרית דבר

יפן ומיאנמר כוננו באופן רשמי יחסים דיפלומטיים רשמיים בנובמבר 1954. קיימת קהילה בורמזית בולטת ביפן, וקיימת קהילה יפנית במיאנמר. בין שתי המדינות מתקיים סחר משמעותי בקנה מידה של מיליארדי דולרים מדי שנה.
ביקורים רמי דרג > מיפן למיאנמר

שינזו אבה, ראש ממשלת יפן (2013, 2014)
ביקורים רמי דרג > ממיאנמר ליפן

קין ניונט, ראש ממשלת מיאנמר (2003)
תיין סיין, ראש ממשלת מיאנמר ונשיא מיאנמר (2009, 2012, 2013, 2015)
טין צ'ו, נשיא מיאנמר (2017)
נציגויות דיפלומטיות

יפן מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון.
מיאנמר מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מיאנמר מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה.
רותה מיילוטיטה

רותה מיילוטיטה (בליטאית: Rūta Meilutytė; נולדה ב-19 במרץ 1997) היא שחיינית ליטאית, אלופה אולימפית (לונדון 2012), פעמיים אלופת עולם (ברצלונה 2013 ופוקואוקה 2023), סגנית אלופת עולם (קאזאן 2015), אלופת עולם בבריכת 25 מטר (איסטנבול 2012) ואלופת אירופה (לונדון 2016) במשחה ל-100 מטר חזה. אלופת עולם (פוקואוקה 2023), סגנית אלופת עולם (ברצלונה 2013), 3 פעמים אלופת עולם בבריכת 25 מטר (איסטנבול 2012, דוחה 2014 ומלבורן 2022), פעמיים אלופת אירופה (ברלין 2014 ורומא 2022) ושיאנית עולם במשחה ל-50 מטר חזה. נוסף לכך, שיאנית עולם בעבר במשחה ל-100 מטר חזה (בריכת 25 מטר).
מיילוטיטה היא השחיינית הראשונה מליטא שזכתה במדליה אולימפית והספורטאית הצעירה ביותר מליטא שזכתה במדליית זהב אולימפית (גיל 15).
ביוגרפיה

מיילוטיטה נולדה בקובנה. בהיותה בת ארבע, אימה נהרגה בתאונת דרכים והיא גדלה עם אביה שעבד קשה על מנת לפרנס אותה ואת שני אחיה, ובמקביל לטפח את הכישרון הספורטיבי שלה. בגיל 13 עברה לבריטניה והחלה להתאמן בפלימות', אנגליה בהדרכתו של ג'ון ראד.
ביוגרפיה > 2012 > אלופה אולימפית

באולימפיאדת לונדון (2012) זכתה מיילוטיטה במדליית זהב במשחה ל-100 מטר חזה בתוצאה של 1:05.47 דקות, לפני רבקה סוני מארצות הברית 1:05.55 דקות וסאטומי סוזוקי מיפן (1:06.46 דקות). בשלב חצי הגמר היא קבעה שיא אירופה חדש של 1:05:21 דקות. נוסף לכך, היא סיימה במקום 26 במשחה ל-50 מטר חופשי בתוצאה של 25.55 שניות ובמקום 29 במשחה ל-100 מטר חופשי בתוצאה של 56.33 שניות.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכתה מיילוטיטה ב-3 מדליות, 2 זהב ו-1 כסף. מדליות זהב, במשחה ל-50 מטר חזה בשיא אליפות חדש של 29.44 שניות, לפני אליה אטקינסון מג'מייקה (29.67 שניות) ושרה קאצוליס מאוסטרליה (29.94 שניות) ובמשחה ל-100 מטר חזה בשיא אליפות חדש נוסף של 1:03.52 דקות, לפני אליה אטקינסון (1:03.80 דקות) וריקה מילר פדרסן מדנמרק (1:04.05 דקות חזה). מדליית כסף במשחה ל-100 מטר מעורב אישי בתוצאה של 58.79 שניות, אחרי קטינקה הוסו מהונגריה שקבעה שיא אליפות חדש של (58.49 שניות) ולפני ז'ינג זאו מסין (58.80 שניות). נוסף לכך, היא קבעה תוצאה של 53.54 שניות ועלתה מהמקום החמישי לשלב חצי הגמר, אך היא נמחקה ממנו.
ביוגרפיה > 2013 > אלופת עולם ושיאנית עולם

באליפות העולם שנערכה בברצלונה ספרד ביולי 2013 זכתה מיילוטיטה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:04.42 דקות, לפני יוליה יפימובה מרוסיה (1:05.02 דקות) וג'סיקה הארדי מארצות הברית (1:05.52 דקות). כבר בשלב המוקדמות היא קבעה שיא אירופה חדש ושיא אולימפי חדש של 1:04.52 דקות, תוך כדי קביעת שיא אולימפי במשחה ל-50 מטר חזה (29.97 שניות). בשלב חצי הגמר היא קבעה שיא עולם חדש של 1:04.35 דקות, שיפור לשיא העולם בן 4 השנים של הארדי (1:04.45 דקות). מדליית כסף, במשחה ל-50 מטר חזה בתוצאה של 29.59 שניות, אחרי יפימובה שקבעה שיא רוסיה חדש של 29.52 שניות ולפני הארדי שהשוותה את שיאה האישי ושהיווה שיא עולם לפני תחילת התחרות (29.80 שניות). בשלב חצי הגמר היא קבעה שיא עולם חדש של 29.48 שניות, שיפור לשיא העולם של יפימובה שנקבע בשלב המוקדמות, בבוקרו של אותו היום (29.78 שניות). נוסף לכך, היא סיימה במקום 27 במשחה ל-100 מטר חופשי בתוצאה של 55.72 שניות.
בתחרות גביע העולם בשחייה (בריכת 25 מטר), שנערכה במוסקבה שברוסיה ב-12 באוקטובר אותה שנה, זכתה מיילוטיטה במדליית זהב במשחה ל-100 מטר חזה בשיא עולם חדש של 1:02.36 דקות, שיפור לשיא בן ה-4 שנים של רבקה סוני (1:02.70 דקות).
ביוגרפיה > 2014

באולימפיאדת הנוער שנערכה בננג'ינג סין באוגוסט 2014 זכתה מיילוטיטה בשתי מדליות זהב. במשחה ל-50 מטר חזה בתוצאה של 30.14 שניות ובמשחה ל-100 מטר חזה בתוצאה של 1:05.39 דקות. נוסף לכך, היא סיימה במקום חמישי במשחה ל-100 מטר חופשי בתוצאה של 55.17 שניות.
ביוגרפיה > 2014 > אלופת אירופה

שבוע לאחר מכן, באליפות אירופה שנערכה בברלין גרמניה באוגוסט אותה שנה היא זכתה במדליית זהב במשחה ל-50 מטר חזה בתוצאה של 29.89 שניות, לפני יני יוהנסון משוודיה (30.52 שניות) ומוניק ניהאוז מהולנד (30.64 שניות). בשלב חצי הגמר, היא קבעה שיא אליפות חדש של 29.88 שניות.
ביוגרפיה > 2015

באליפות העולם שנערכה בקאזאן, רוסיה בתחילת אוגוסט 2015 זכתה מיילוטיטה במדליית כסף במשחה ל-100 מטר חזה בתוצאה של 1:06.36 דקות, אחרי יוליה יפימובה (1:05.66 דקות) ולפני אליה אטקינסון (1:06.42 דקות). בשלב חצי הגמר היא קבעה תוצאה של 1:05.64 דקות. נוסף לכך, היא סיימה במקום רביעי במשחה ל-50 מטר חזה בתוצאה של 30.14 שניות, מאית השנייה לאט ממדליית ארד. בשלב המוקדמות היא קבעה תוצאה של 29.74 שניות ועלתה ראשונה לשלב חצי הגמר שבו קבעה תוצאה של 29.98 שניות ועלתה ראשונה לגמר. שתי תוצאות אלה היו טובות יותר מהתוצאה של המנצחת במשחה הגמר, יני יוהנסון משוודיה (30.05 שניות).
ביוגרפיה > 2016

באולימפיאדת ריו דה ז'ניירו (2016) סיימה מיילוטיטה במקום שביעי במשחה ל-100 מטר חזה בתוצאה של 1:07.32 דקות ולא הצליחה להגן על תוארה. בשלב המוקדמות היא קבעה תוצאה של 1:06.35 דקות ועלתה רביעית ובשלב חצי הגמר היא קבעה תוצאה של 1:06.44 דקות ושוב עלתה רביעית.
ביוגרפיה > 2017

באליפות העולם שנערכה בבודפשט, הונגריה בסוף יולי 2017 סיימה מיילוטיטה פעמיים במקום רביעי במשחה ל-50 מטר חזה בתוצאה של 30.20 שניות ובמשחה ל-100 מטר חזה בתוצאה של 1:05.65 דקות.